anagnorisis
Store norske leksikon,Religion og filosofi,Filosofiens historie,Antikkens filosofi
Anagnorisis betyr gjenkjennelse, omslag fra uvitenhet til viten. Det er et nøkkelbegrep i Aristoteles' poetikk hvor han beskriver flere typer slik de kommer til anvendelse i diktningen.
Mest virkningsfull er gjenkjennelsen når den kommer samtidig med skjebneomslaget, slik som i Sofokles' tragedie Kong Oidipus hvor Oidipus gjenkjenner seg selv som den morderen han leter etter; her faller anagnorisis og peripeti sammen. Aristoteles fremholder at den typen hvor det gjøres bruk av synlige kjennetegn, som i Odysseen når ammen gjenkjenner Odyssevs på grunn av arret, er den minst kunstneriske. Les mer i Store norske leksikon Aristoteles Gresk teater Gresk mytologi